cochleaimplantat

Tilbake til Om hørsel Hørseltap Høreapparat =Cochleaimplantat=

Et cochleaimplantat er et høreapparat der det legges elektroder inn i sneglehuset i det indre øret for å gi strøm til hørselnerven.Et cochleaimplantat er en type høreapparat som kan gi døve hørsel; det vil si mulighet til å oppfatte og tolke lyd og tale. Cochleaimplantatet består av flere deler. Det en en innvendig del og en utvendig del.

Den innvendige delen er implantatet. Selve implantatet består av elektroder som settes inn (implanteres) i sneglehuset (cochlea). I sneglehuset ligger hørselsnerven, som videreformidler lyd i form av elektriske impulser til hørselssenteret i hjernen.

Det utvendige apparatet kobles til elektrodene, og det kan skje på flere måter. En vanlig måte er at lyden overføres gjennom en radiosender som er festet med en magnet utenpå huden og en radiomottaker under huden. Radiomottakeren får informasjonen fra en liten datamaskin. Denne datamaskinen ligger i en ørehenger. Det vil si at den henger på øret og ser ut nesten som et vanlig høreapparat.

Ørehengeren fanger opp lyden gjennom en mikrofon. Denne lyden bearbeides gjennom en dataprosessor som fortolker lyden slik at den passer inn i hørselmuligheten som den enkelte døve har. Det finnes likevel noen felles trekk for alle CI.

Et CI er konstruert slik at CI-brukeren skal få tilgang til alle lyder som er viktige for å kunne oppfatte tale. En CI-bruker kan derfor høre lyder i frekvensområdet 125 til 8000 Hz. Den svakeste lyden som gjengis ved hjelp av et CI, er ca. 25-30 dB HL.

Det varierer fra person til person hvordan CI fungerer for den som er døv. Det har vært vanlig å anslå at en som oppfatter tale via et cochleaimplantat oppfatter tale omtrent slik som en som har et hørselstap på omkring 70 dB og bruker et godt tilpasset høreapparat.

Har du lyst til å lese mer om dette og se hvordan en slik kan se ut, kan du bla opp denne powerpointen om cochleaimplantat:

=**Ressurser**= http://www.hlf.no/Horselhemminger/Cochlea-Implantat/ http://no.wikipedia.org/wiki/Cochleaimplantat http://tidsskriftet.no/article/415174 http://www.oslo-universitetssykehus.no/omoss/avdelinger/ci-teamet/Sider/cochleaimplantat-ci.aspx http://www.hvafor.no/teknologi/hvordan-hores-verden-ut-for-en-med-cochleaimplantat http://www.medisan.no/oslo/medisan.nsf/id/8228B08684FC385441256B98003CC122?OpenDocument http://www.statped.no/Tema/Horsel/Cochleaimplantat/ http://nhi.no/sykdommer/ore-nese-hals/behandling/cochleaimplantat-5603.html http://www.cochleaklubben.no/cochleaimplantat/ Tilbake til hørsel